Jaap Stam

Jakob Stam (født 17. juli 1972) er en nederlandsk fotballtrener og tidligere fotballspiller som er hovedtrener for den amerikanske klubben FC Cincinnati.

Han spilte for flere europeiske toppklubber, som Manchester United, Lazio og Milan, samt på s landslag. Han ble både i 1999 og 2000 kåret til den beste forsvarsspilleren i Mesterligaen. Stam har også jobbet som talentspeider for Manchester United etter han la opp i 2008.

Stam startet i den lokale klubben DOS Kampen. I 1992 begynte den profesjonelle spillerkarrieren for Stam. Da ble han solgt til FC Zwolle, hvor han ble til 1993. I 1995 kom han til Willem II. Etter en 1–0-seier over Ajax, så kjøpte PSV Eindhoven ham, og her ble han fra 1996 til 1998. I PSV scoret han 11 mål. 
To år senere, i 1998, så ble han solgt til Manchester United. Stam spilte tre sesonger i United, og han vant både Premier League, FA-cupen og Mesterligaen.

I 2001 gikk han til S.S. Lazio etter å ha kommet på kant med Sir Alex Ferguson. Mens han spilte for Lazio ble han utestengt i fem måneder for å ha testet positivt for nandrolon. Etter å ha anket dommen ble den redusert med én måned. Han ble i Lazio til 2004, før han ble solgt igjen. Nå gikk turen litt lenger nord i Italia, nemlig til AC Milan. Han ble solgt tilbake til Nederland i 2006. Ajax Amsterdam var klubben som kjøpte Stam. Han var kaptein i Ajax da han la opp 29. oktober 2007.

Jaap Stam debuterte på landslaget 24. april 1996 mot . Han spilte til slutt 67 kamper for sitt land, og scoret 3 mål. Han spilte i tre store mesterskap; VM i fotball 1998, EM i fotball 2000 og EM i fotball 2004.

Karriere år for år

Meritter 
 1996: KNVB Cup
 1997: Eredivisie, Johan Cruyff-prisen, årets nederlandske spiller
 1998: Johan Cruyff-prisen
 1999: Mesterligaen, Premier League, FA-cupen, Intercontinental-cupen
 2000: Premier League
 2001: Premier League
 2004: Coppa Italia
 2006: Johan Cruyff-prisen

Referanser

Eksterne lenker 
 

Nederlandske fotballspillere
Nederlandske fotballtrenere
Spillere i Fotball-EM 1996
Spillere i Fotball-VM 1998
Spillere i Fotball-EM 2000
Spillere i Fotball-EM 2004
Fotballspillere for FC Zwolle
Fotballspillere for SC Cambuur
Fotballspillere for Willem II Tilburg
Fotballspillere for PSV Eindhoven
Fotballspillere for Manchester United FC
Fotballspillere for SS Lazio
Fotballspillere for AC Milan
Fotballspillere for AFC Ajax
Fotballtrenere for PEC Zwolle
Fotballtrenere for Jong Ajax
Fotballtrenere for Reading FC
Fotballtrenere for Feyenoord Rotterdam
Fotballtrenere for FC Cincinnati
Vinnere av Mesterligaen i fotball for menn
Dopingsaker i fotball
Personer fra Kampen
Fødsler i 1972